धोरीमन्ना। सदरथाना क्षेत्र के डूंगेरो का तला के पास एक गेट वे गाड़ी के पलटी खा जाने से उसमें सवार एक जने की मौत हो गई, जबकि एक घायल हो गया। घटना के बाद सदर थाना पुलिस मौके पर पहुंची और घायल को बाड़मेर के राजकीय अस्पताल पहुंचाया।
एएसआई धनाराम ने बताया कि आदर्श उंडखा निवासी भगवानसिंह पुत्र खुमाण सिंह राजपूत (20) गेट वे गाड़ी को लेकर धोरीमन्ना की तरफ जा रहे थे। तेज रफ्तार के कारण डूंगेरो का तला के पास गाड़ी अचानक पलटी खा गई। हादसे में भगवानसिंह की गाड़ी के नीचे दबने से मौत हो गई, जबकि जोगराज सिंह पुत्र रतनसिंह राजपूत निवासी उंडखा घायल हो गए। जिन्हें बाड़मेर में उपचार के बाद रेफर कर दिया।
hin_Deva hin_Deva